[Resep] Spek-en-aartappelsosaties | Maroela Media
Spek en aartappelsosaties. Foto: Uitpakkos deur Lapa Uitgewers
Sosatiestokkies (van hout)
Jong- of baba-aartappels
Aangemaakte mosterd of basiliepesto
Klein bruin sampioene, elk ± 5 cm in deursnee
Olyf- of avokado-olie
4 (± 225 g) jongaartappels
’n bietjie aangemaakte mosterd of basiliepesto
4 repe (± 125 g) maer spekvleis
4 (± 100 g) klein, bruin sampioene
10 ml olyf- of avokado-olie
8 (450 g) jongaartappels
8 repe (± 250 g) maer spekvleis
8 (± 200 g) klein, bruin sampioene
20 ml olyf- of avokado-olie
Week die sosatiestokkies in water.
Voorverhit die oond tot 200˚C of kry die braaivleiskole gereed.
Kook die aartappels met skil in soutwater tot gaar.
Smeer aangemaakte mosterd of pesto op elke reep spekvleis.
Plaas ’n jongaartappel op elke spekvleisreep en rol dit op. Ryg die aartappels en sampioene afwisselend op die sosatiestokkies.
Verf die sosaties met olie en plaas dit op ’n bakplaat (vir oondrooster) of braairooster (braaivleiskole).
Rooster dit 10 minute lank of totdat die spekvleis gaar is. Draai die sosaties een keer om en verf met olie indien nodig.
Maak meer sosaties indien daar ’n bietjie van alles in die verpakking oorbly. Die sosaties behoort binne 24 uur geëet te word. Indien dit nie ná voorbereiding warm geëet word nie, moet dit verkoel gehou word. Bevriesing word nie aanbeveel nie.
Bron: Uitpakkos deur Hilda Lategan
magriet smit · 3 jaar gelede
Resep lyk lekker. Gaan dit beslis maak